Ekkert flóð varð í Grindavíkurhöfn í nótt eins og óttast var. Mikið flóð var þar í gærmorgun og náði vatnið upp á miðja hurð á frystiklefa fiskvinnslunnar Vísis. Pétur Hafsteinn Pálsson, framkvæmdastjóri Vísis segir að tjónið hlaupi á tugum milljóna króna en að frystiklefinn hafi sloppið nokkuð vel.
Það var unnið fram á nótt við að hreinsa og gera klárt, það komu engar fyllur í gærkvöldi og flóðið fór ekki upp á bryggju í gær. Við vorum með húsið klárt í morgun en við erum án frystiklefans. Fyrsta skoðun á honum er að þetta hafi sloppið, golf og annað. Enn þá erum við ekki að tala um annað tjón en þau sem urðu á afurðum og hráefni.
Er eitthvað búið að skoða hvað gerðist?
Dælubúnaðurinn sló einhvern tímann út, við eigum eftir að skoða það, hvað það var mikið. Það er búið að breyta bryggjunni síðan húsið var byggt. Það er búið a hækka bryggjuna fyrri framan. Það er fullt af þáttum sem menn þurfa að fara í gegnum og finna réttu orsökina. Það fór úr varnargörðunum. Allt svona gerði þetta meira, það eru allir sammála um það að þetta varð meira og sneggra en menn áttu von á, og það geta verið margir samliggjandi þættir í því og það verða menn bara að skoða þegar menn eru búnir að ná andanum.
Tjón fiskvinnslunnar Vísis í Grindavík hleypur á tugum milljóna eftir flóð þar í gær. Búist er við stormi við Faxaflóa, á Suðurlandi og Suðausturlandi í nótt og fram á morgun